ইলিয়াস আলী অপহরণ

ইলিয়াস আলী অপহরণ বাংলাদেশের একটি চাঞ্চল্যকর ঘটনা, যা ২০১২ সালে সংগঠিত হয়। বাংলাদেশের প্রধান বিরোধী দল বিএনপির একজন সাবেক সংসদ সদস্য এবং দলটির সাংগঠনিক সম্পাদক ইলিয়াস আলীকে তার গাড়িচালকসহ ঢাকার বনানী থেকে উঠিয়ে নিয়ে যাওয়া হয় আইন শৃঙ্খলা রক্ষাকারী বাহিনীর নামে। ২০১২ সালের ১৭ এপ্রিল তারিখে রাত দেড়টায় বাংলাদেশের রাজধানী ঢাকা মহানগরের বনানী ২ নম্বর সড়কের সাউথ পয়েন্ট স্কুলের সামনে থেকে অপহৃত হন ইলিয়াস আলী ও তার গাড়ি চালক আনসার আলী। ১৯৯৯ সালে ভারত সরকার মণিপুর রাজ্যের সিপুইকাউন (টিপাইমুখ) এলাকায় বারাক নদীর উপর টিপাইমুখ বাঁধ নির্মাণের প্রস্তাব করে। এরপর ২০০৯ সালে ভারতের প্রস্তাবিত টিপাইমুখ বাঁধের প্রথম আঘাত বাংলাদেশের উত্তর-পূর্বে বৃহত্তর সিলেট অঞ্চলের ওপর পড়বে বলেই আশঙ্কা করে, সেখানকার জনগণ উদ্বেগ প্রকাশ করে সিলেটে স্থানীয়ভাবে আন্দোলন গড়ে উঠে। ঢাকা থেকে বিভিন্ন সংগঠন সেখানে গিয়ে লংমার্চের মতো বড়ধরনের কর্মসুচী পালন করেছে। এছাড়াও সিলেট বিভাগ উন্নয়ন সংগ্রাম পরিষদ তিন দিন ধরে লংমার্চ করেছে। বিএনপির নেতৃত্বাধীন চার দলীয় জোটের শরিক জামায়াতে ইসলামীও সেখানে লংমার্চ, নৌমার্চ ছাড়াও অনশনের মতো কর্মসুচী পালন করেছে। টিপাইমুখ বাঁধ নির্মাণের বিরুদ্ধে সিলেটে আন্দোলনের অন্যতম সংগঠক এবং এর কট্টর সমালোচক ছিলেন ইলিয়াস আলী। ইলিয়াস আলী নিখোঁজ হওয়ার প্রায় ৪ মাস আগে ২০১১ সালের ডিসেম্বরে বাংলানিউজটোয়েন্টিফোর.কমকে দেওয়া এক প্রতিক্রিয়ায় সিলেটে টিপাইমুখ বাঁধ বিরোধী আন্দোলনে নেতৃত্ব দেওয়ায় তার বিরুদ্ধে ষড়যন্ত্রের অভিযোগ করেন। তিনি বলেন, "আমার নেতৃত্বেই সিলেটের উজানে টিপাইমুখ বাঁধের বিরুদ্ধে আন্দোলনের সূচনা হয়। এর আগে বাংলাদেশের সীমান্ত এলাকায় দৈনিক আমার দেশ সম্পাদক মাহমুদুর রহমানকে নিয়ে আমি লংমার্চ করি। আমি এ সরকারের শেয়ারবাজার কেলেংকারি, অর্থনৈতিক বিপর্যয় ও ভারতের কাছে দেশ বিক্রিসহ সকল ষড়যন্ত্রের বিরুদ্ধে সবসময়ই আপোষহীন। তাই আমাকে ঘায়েল করার জন্য বিভিন্নভাবে মামলা দেওয়া হচ্ছে। এরপর ২০২৩ মে মাসে বিএনপি মহাসচিব মির্জা ফখরুল ইসলাম আলমগীর একইরকম অভিযোগ করেন। যেখানে তিনি বলেন, "টিপাইমুখ বাঁধের বিরুদ্ধে আন্দোলনের জন্য সম্ভবত ইলিয়াস আলীকে গুম করা হয়েছে। ২০২৪ সালের ১৭ এপ্রিল ইলিয়াস আলী নিখোঁজের ১২ বছর পূর্তিতে নয়াপল্টনে বিএনপির কেন্দ্রীয় কার্যালয়ে আয়োজিত এক সংবাদ সম্মেলনে রুহুল কবির রিজভীও একইরকম অভিযোগ করেন। তিনি বলেন "সরকারের বিরুদ্ধে আপসহীন সংগ্রাম আর টিপাইমুখ বাঁধ ও সীমান্ত আগ্রাসনের প্রতিবাদে সিলেট অঞ্চলে গড়ে উঠা গণআন্দোলনে নেতৃত্বের কারণে ইলিয়াস আলী রাষ্ট্রযন্ত্র ও দেশি-বিদেশি অপশক্তির গাত্রদাহের প্রধান কারণ ছিলেন। ইলিয়াস আলী আধিপত্যবাদের বিরুদ্ধে দাঁড়িয়েছিলেন। ইলিয়াস আলীর জনপ্রিয়তা ও সাংগঠনিক দক্ষতায় ঈর্ষান্বিত সরকার রাজনৈতিকভাবে মোকাবিলায় ব্যর্থ হয়ে তাকে গুম করে রেখেছে।" নেত্র নিউজে স্বামীর নিখোঁজের ঘটনা বর্ণনায় ইলিয়াস আলীর স্ত্রী তাহসিনা রুশদী: ২০১২ সালের ১৭ এপ্রিল সিলেট থেকে ঢাকায় ফিরেন ইলিয়াস আলী। পরে একই দিন সন্ধ্যায় আবার ঐ গাড়িতে করেই বাসা থেকে বেরিয়েছিলেন তিনি। ঐদিন রাতে হোটেল শেরাটন সমর্থকদের সঙ্গে সাক্ষাৎ শেষে বাড়ি ফেরার পথে ঢাকার বনানী ২ নম্বর সড়ক থেকে ব্যক্তিগত গাড়িচালক আনসার আলীসহ রহস্যজনকভাবে নিখোঁজ হন তিনি। বনানী থানার ভারপ্রাপ্ত কর্মকর্তা মামুন আর রশীদ জানান, মধ্যরাতে ঢাকার মহাখালী এলাকা থেকে তারা একটি পরিত্যক্ত গাড়ি উদ্ধার করেন। পরে থানায় এনে কাগজপত্র পরীক্ষা করে তারা দেখতে পান এটি বিএনপি নেতা ইলিয়াস আলীর গাড়ী। ইলিয়াস আলী নিখোঁজের পরদিন ১৮ এপ্রিল তাকে ফেরত চেয়ে হাইকোর্টে রিট আবেদন করেন তার স্ত্রী তাহসিনা রুশদীর লুনা। পরদিন ১৯ এপ্রিল রিট আবেদনের পরিপ্রেক্ষিতে হাইকোর্ট আইনশৃঙ্খলা বাহিনীর কাছে ১০ দিনের মধ্যে ব্যাখ্যা চেয়ে রুল জারি করেন। ২০১২ সালের মে মাসে আইনশৃঙ্খলা বাহিনীর পাঁচটি সংস্থা হাইকোর্টে পৃথক পৃথক প্রতিবেদন জমা দেয়। পুলিশের মহাপরিদর্শক (আইজিপি), র‍্যাব, সিআইডি, বিশেষ শাখা (এসবি) ও বনানী থানার প্রতিবেদনে দাবি করা হয়, ইলিয়াস আলীর খোঁজ পেতে তারা সব ধরনের চেষ্টা চালিয়ে যাচ্ছে। পরে এটর্নি জেনারেলের কার্যালয় দ্য ডেইলি স্টারকে জানিয়, সংস্থাগুলো নিজ নিজ প্রতিবেদনে দাবি করেছে, বিএনপি নেতা ইলিয়াস আলী তাদের হাতে আটক নেই। তারা তাকে ‘তুলে নিয়ে আসেনি বা আটক করেনি’। এরপর তাকে উদ্ধারে গাজীপুরের পূবাইলসহ বিভিন্ন স্থানে র‍্যাব-পুলিশ যৌথ অভিযান চালালেও তাকে পাওয়া যায়নি। এক পর্যায়ে আদালত ইলিয়াসের সন্ধানে বনানী থানা পুলিশকে তদন্ত করে নিয়মিত তদন্ত প্রতিবেদন জমা দেয়ার নির্দেশ দেয়। বনানী থানার পরিদর্শক (তদন্ত) কাজী মাঈনুল ইসলাম জানায়, আদালতের নির্দেশনা আসার পর থেকে ২০১৩ সালের ১৭ অনুযায়ী তারা ২৫টি প্রতিবেদন জমা দিয়েছেন। ইলিয়াস আলীর নিখোঁজের খবরটি ছড়িয়ে পড়ার পর তার নিজ জেলা সিলেটসহ উত্তপ্ত হয়ে ওঠে সারা দেশ। ১৮ এপ্রিল থেকে সারাদেশে ৫ দিন এবং সিলেটে ৬ দিন হরতাল পালিত হয়। সিলেটে গঠন করা হয় ‘ইলিয়াস মুক্তি সংগ্রাম পরিষদ’ নামে একটি রাজনৈতিক সংগঠন। সারাদেশে ছড়িয়ে পড়ে সহিংসতা। ইলিয়াস আলীর জন্মস্থান বিশ্বনাথে ইলিয়াস আলীকে খুঁজে বের করার দাবিতে আন্দোলন করতে গিয়ে পুলিশ-আওয়ামী লীগ ও বিএনপি-জনতা ত্রিমুখি লড়াইয়ে গুলিবিদ্ধ হয়ে মারা যান যুবদলের নেতা মনোয়ার হোসেন, ছাত্রদলের নেতা সেলিম আহমদ ও রিকশাচালক বিএনপি সমর্থক জাকির হোসেন। ১৮ এপ্রিল সিলেটের বিশ্বনাথে পুলিশ এবং বিক্ষোভকারীদের সংঘর্ষে পুলিশসহ ২০ জনেরও বেশি আহত হন এবং বেশ কিছু লোককে গ্রেফতার করা হয়। ২৩ এপ্রিল বিশ্বনাথ উপজেলা পরিষদে সংঘর্ষ, ভাঙচুর ও আগুন করেন আন্দোলনকারীরা। এঘটনায় মামলার অভিযোগপত্রভুক্ত আসামি হওয়ায় বিশ্বনাথ উপজেলার সাত ইউনিয়ন পরিষদ চেয়ারম্যানকে সাময়িকভাবে বরখাস্তের আদেশ দেন স্থানীয় সরকার, পল্লী উন্নয়ন ও সমবায় মন্ত্রণালয়। এর পরিপ্রেক্ষিতে ২ জুলাই উপজেলা নির্বাহী কর্মকর্তা সাতজন ইউপি চেয়ারম্যানকে একযোগে বরখাস্ত করেন। এই ইস্যুতে আন্দোলন করতে গিয়ে কারাবরণ করেন বিএনপির তৎকালীন ভারপ্রাপ্ত মহাসচিব মির্জা ফখরুল ইসলাম আলমগীরসহ অনেক সিনিয়র নেতাদের। ২০১২ সালের ১৮ এপ্রিল ইলিয়াস আলী গুমের ঘটনায় নিউইয়র্কে জাতিসংঘ সদর দফতরে তৎকালীন জাতিসংঘ মহাসচিব বান কি-মুন ও ইউএস স্টেট ডিপার্টমেন্টে পররাষ্ট্রমন্ত্রী হিলারি ক্লিনটন বরাবরে বিএনপি কেন্দ্রীয়ভাবে চিঠি দেয়। এছাড়া বাংলাদেশ ককাসের কো-চেয়ারম্যান ও ইউএস কংগ্রেসের প্রভাবশালী কংগ্রেম্যান জোসেফ ক্রাউলির কাছেও একটি চিঠি দেয় দলটি। আন্তর্জাতিক মানবাধিকার সংস্থা অ্যামনেস্টি ইন্টারন্যাশনাল প্রধান বিরোধীদলীয় নেতা ইলিয়াস আলী গুমসহ বাংলাদেশে বিচারবহির্ভূত হত্যাকাণ্ডে উদ্বেগ প্রকাশ করে। অ্যামনেস্টি ইন্টারন্যাশনাল বাংলাদেশে সাম্প্রতিক সময়ে বিরোধী দলের নেতা ইলিয়াস আলীসহ বেশ কয়েকজনের গুম হওয়া এবং এর পরবর্তী সময়ে প্রতিবাদের সময় সংঘর্ষে নিহতদের বিষয়ে বাংলাদেশ সরকারকে স্বাধীন তদন্ত আহ্বান জানায়। তারা বলছে যে নিরাপত্তা বাহিনী, বিশেষ করে র‍্যাপিড অ্যাকশন ব্যাটালিয়ন (র‍্যাব), এই গুমের ঘটনায় জড়িত থাকতে পারে। অ্যামনেস্টি ইন্টারন্যাশনাল সরকারের ওপর চাপ দিচ্ছে যাতে গুম ও হত্যাকাণ্ডের জন্য দায়ী ব্যক্তিদের বিচারের আওতায় আনা হয়। হিউম্যান রাইটস ওয়াচ (এইচআরডব্লিউ) ইলিয়াস আলী এবং তার ড্রাইভার নিখোঁজ হওয়ার ঘটনা নিয়ে তারা গভীর উদ্বেগ প্রকাশ করে। বাংলাদেশে বিরোধী দল এবং রাজনৈতিক কর্মীদের গুমের ঘটনা বেড়ে যাওয়ায় সরকারকে অবিলম্বে একটি স্বাধীন ও নিরপেক্ষ তদন্তের আহ্বান জানায়। এছাড়াও ইলিয়াস আলী নিখোঁজকে কেন্দ্র করে বিক্ষোভকারীদের ওপর অতিরিক্ত শক্তি প্রয়োগের ঘটনায়ও স্বাধীন তদন্তের আহ্বান জানায়। এছাড়াও ইউকে পার্লামেন্ট ইলিয়াস আলী গুমের বিষয়ে একটি ডিবেট অনুষ্ঠিত হয়, যেখানে বক্তারা ইলিয়াস আলী সহ সাম্প্রতিক সময়ে বাংলাদেশের বিচারবহির্ভূত হত্যা ও গুমের ঘটনায় গভীর উদ্বেগ প্রকাশ করে। "ইলিয়াস আলী রাজনৈতিক কারণে গুম, দাবি স্ত্রীর"। ১০০ কাজী নজরুল ইসলাম অ্যাভেনিউ, কারওয়ান বাজার, ঢাকা ১২১৫: প্রথম আলো। ১৭ এপ্রিল ২০১৪। সংগ্রহের তারিখ ২৬ এপ্রিল ২০১৭।  "Politician's disappearance fuels Bangladesh crisis"। San Diego Union-Tribune (ইংরেজি ভাষায়)। ২০১২-০৫-০৯। সংগ্রহের তারিখ ২০২৪-০৮-১৩।  "খালেদা জিয়ার বিরুদ্ধে মামলার সাফাই সাক্ষী নিখোঁজ ইলিয়াস আলী"। ৪০, কাওরান বাজার, ঢাকা-১২১৫: ইত্তেফাক গ্রুপ অব পাবলিকেশন্স লিঃ। ১৭ এপ্রিল ২০১৭। সংগ্রহের তারিখ ২৬ এপ্রিল ২০১৭।  Islam & Islam, Tipaimukh Dam, ecological disasters and environmental resistance (2016), p. 2. Thakur, Understanding the Tipaimukh Dam Controversy (2020) bdnews24.com। "টিপাইমুখ অভিমুখে 'লংমার্চ' সিলেট পৌঁছেছে"। টিপাইমুখ অভিমুখে 'লংমার্চ' সিলেট পৌঁছেছে (ইংরেজি ভাষায়)। সংগ্রহের তারিখ ২০২৪-০৮-১৩।  "টিপাইমুখ নিয়ে উদ্বিগ্ন সিলেট"। BBC Bangla। সংগ্রহের তারিখ ২০২৪-০৮-১৩।  "টিপাইবাঁধ নির্মাণের প্রতিবাদে সিলেট বিএনপি'র প্রতীকি অনশন"। banglanews24.com। ২০১১-১২-২৯। সংগ্রহের তারিখ ২০২৪-০৮-১৩।  "আমার বিরুদ্ধে ষড়যন্ত্র চলছে: ইলিয়াস আলী"। banglanews24.com। ২০১১-১২-১২। সংগ্রহের তারিখ ২০২৪-০৮-১৩।  রিপোর্ট, স্টার অনলাইন (২০২৩-০৫-০৫)। "'টিপাইমুখ বাঁধের বিরুদ্ধে আন্দোলনের জন্য সম্ভবত ইলিয়াস আলীকে গুম করা হয়েছে'"। The Daily Star Bangla (ইংরেজি ভাষায়)। সংগ্রহের তারিখ ২০২৪-০৮-১৩।  "ইলিয়াস আলীসহ সব গুম 'রাষ্ট্রের পৃষ্ঠপোষকতায়' হয়েছে: রিজভী"। Jugantor। ২০২৪-০৪-১৭। সংগ্রহের তারিখ ২০২৪-০৮-১৩।  "গোপন নথিপত্র ফাঁস: ইলিয়াস আলীকে অপহরণ করেছিলো র‍্যাব"। Netra News — নেত্র নিউজ (ইংরেজি ভাষায়)। ২০২২-০৪-১৭। সংগ্রহের তারিখ ২০২৪-০৮-১২।  Hossain, Farid (৯ মে ২০১২)। "Ilyas Ali, Bangladesh Politician, Kidnapping Sparks Bangladesh Crisis"। Huffington Post। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৩।  "বিএনপি নেতা ইলিয়াস আলী নিখোঁজ"। বিবিসি বাংলা। ২০১২-০৪-১৮। সংগ্রহের তারিখ ২০২৪-০৮-১১।  "প্রতিবেদনেই সীমাবদ্ধ ইলিয়াসের 'উদ্ধার তৎপরতা'"। bdnews24.com (ইংরেজি ভাষায়)। সংগ্রহের তারিখ ২০২৪-০৮-১২।  "ইলিয়াস আলীর 'অন্তর্ধানে' আদালতে রিট"। বিবিসি বাংলা। ২০১২-০৪-১৯। সংগ্রহের তারিখ ২০২৪-০৮-১৪।  সরকার, আশুতোষ (২০২০-০৮-৩০)। "কোথায় হারিয়ে গেলেন ইলিয়াস আলীরা?"। The Daily Star Bangla (ইংরেজি ভাষায়)। সংগ্রহের তারিখ ২০২৪-০৮-১২।  "প্রতিবেদনেই সীমাবদ্ধ ইলিয়াসের 'উদ্ধার তৎপরতা'"। bdnews24.com (ইংরেজি ভাষায়)। ২০১৩-০৪-১৭। সংগ্রহের তারিখ ২০২৪-০৮-১২।  "ফিরে দেখা: ইলিয়াস আলীর গুম, ঐতিহ্যে আগুন"। banglanews24.com। ২০১৩-০১-০১। সংগ্রহের তারিখ ২০২৪-০৮-১২।  কেয়া, কাজল (২০১২-০৭-১৭)। "৩ মাসেই হারিয়ে যেতে বসেছে ইলিয়াস আলী নিখোঁজ রহস্য"। banglanews24। সংগ্রহের তারিখ ২০২৪-০৮-১২।  "সিলেটের ৭ ইউপি চেয়ারম্যান বরখাস্ত"। bdnews24 (ইংরেজি ভাষায়)। ২০১২-০৭-০২। সংগ্রহের তারিখ ২০২৪-০৮-১২।  "ছয় চেয়ারম্যান বরখাস্তের আদেশ স্থগিত"। bdnews24.com (ইংরেজি ভাষায়)। ২০১২-০৭-০৪। সংগ্রহের তারিখ ২০২৪-০৮-১২।  প্রতিবেদক, নিজস্ব (২০১৩-১২-০৩)। "বিশ্বনাথের সেই সাত ইউপি চেয়ারম্যান ফের বরখাস্ত"। Prothom Alo। সংগ্রহের তারিখ ২০২৪-০৮-১২।  "ইলিয়াস আলী গুম : জাতিসংঘ ও স্টেট ডিপার্টমেন্টে বিএনপি'র চিঠি"। banglanews24.com। ২০১২-০৪-১৯। সংগ্রহের তারিখ ২০২৪-০৮-১১।  "Bangladesh: Authorities must account for deaths amid spate of disappearances"। Amnesty International (ইংরেজি ভাষায়)। ২০১২-০৪-২৪। সংগ্রহের তারিখ ২০২৪-০৮-১৩।  "Bangladesh: Alarming Rise in 'Disappearances'"। Human Rights Watch (ইংরেজি ভাষায়)। ২০১২-০৪-২৬। সংগ্রহের তারিখ ২০২৪-০৮-১৩।  "Ilias Ali"। UK Parliament। ২০১২-০৫-২৪। সংগ্রহের তারিখ ২০২৪-০৮-১৩।  Islam, Md Saidul; Islam, Md Nazrul (২০১৬), ""Environmentalism of the poor": the Tipaimukh Dam, ecological disasters and environmental resistance beyond borders", Bandung Journal of Global South, 3 (27): 1–16, ডিওআই:10.1186/s40728-016-0030-5  উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thakur, Jaya (জানুয়ারি ২০২০), India-Bangladesh Trans-Boundary River Management: Understanding the Tipaimukh Dam Controversy, Observer Research Foundation উদ্ধৃতি টেমপ্লেট ইংরেজি প্যারামিটার ব্যবহার করেছে (link)